ราคาน้ำมันดิบและน้ำมันสำเร็จรูปมีการปรับตัวสูงขึ้น จึงมีผลทำให้ราคาน้ำมันเชื้อเพลิงหน้าปั๊มเพิ่มสูงขึ้นตามกัน ทั้งนี้ราคาน้ำมันดิบและราคาน้ำมันสำเร็จรูปจะปรับตัวไปตามอิทธิพลของปัจจัยต่างๆ เช่น ความต้องการใช้น้ำมันที่เพิ่มขึ้น อุปสงค์การใช้น้ำมัน ขีดความสามารถและกำลังในการกลั่น ความต้องการน้ำมันตามฤดูกาล ภาวะการเมืองระหว่างประเทศ และสภาพอากาศที่รุนแรงหรือภัยธรรมชาติต่างๆ ปัจจัยเหล่านี้ส่งผลกระทบต่อปริมาณผลผลิตจากโรงกลั่น หรืออุปทานของน้ำมันเชื้อเพลิงในตลาดนั่นเอง